N á v r h

Komuniké

Vláda Slovenskej republiky na svojom zasadnutí dňa .............................2011 prerokovala a vzala na vedomie materiál „Správa o účasti SR na Konferencii ITU vládnych splnomocnencov 2010“. 

Konferencia vládnych splnomocnencov 2010 (PP´10) Medzinárodnej telekomunikačnej únie (ITU), ktorá sa konala v dňoch 4. až 22. októbra 2010 v Guadalajare (Spojené štáty mexické) sa venovala najmä otázkam rozvoja elektronických komunikačných sietí, ich ochrane a bezpečnosti a internetu. Delegáti schválili viaceré zásadné dokumenty, okrem iného zmeny Ústavy ITU a Dohovoru ITU, finančný a strategický plán rozvoja ITU, rozhodnutia a uznesenia. Konferencia vládnych splnomocnencov zvolila generálneho tajomníka ITU, jeho zástupcu, riaditeľov troch úradov (rádiokomunikačného, štandardizačného a rozvojového), členov Rady pre rádiokomunikačný poriadok a členské štáty do Rady ITU na obdobie nasledujúcich štyroch rokov. 

Účasť delegácie SR na PP´10 priniesla možnosť presadzovať ako národné záujmy, tak aj spoločné európske záujmy vyplývajúce z členstva v Európskej únii.